बैथलेहम की गौशाला में, जीवन का उजियारा है..गीतों से गूंजे शहर के चर्च
रात 12 बजे गूंजे भगवान यीशु के जन्म के गीत
भास्कर संवाददाता | सागर
बैथलेहम की गौशाला में, जीवन का उजियारा है, यहां स्वयं आकाश उतरकर, इस धरती पर आया है...। इस खुशी के गीत के बीच गुरुवार की रात ठीक 12 बजे प्रभु यीशु मसीह ने चरनी में जन्म लिया। रोशनी से जगमग चर्च सहित विभिन्न मसीही धर्मस्थलों पर प्रभु यीशु मसीह का जन्मोत्सव धूमधाम से मनाया गया। शहर के विभिन्न चर्चा में कई कार्यक्रम हुए। धर्म गुरुओं ने प्रभु यीशु के जन्म का संदेश दिया। लोगों ने एक-दूसरे को क्रिसमस की शुभकामनाएं दीं। शुक्रवार को क्रिसमस की धूम रहेगी।
संत टेरेसा कैथेड्रिल चर्च - प्रभु का जन्म होते ही गाए उत्सव गीत : संत टेरेसा कैथेड्रिल चर्च में गुरुवार को रात 12 बजे से विशप एंथनी और फॉदर रोबिन, फॉदर सीजो व फॉदर इमानुएली के द्वारा प्रार्थना की गई। गॉड बालक यीशू को चरनी में रखा गया। प्रभु का जन्म होते ही चर्च के घंटे लगातार बजने लगे। लोगों ने उत्सव के गीत गाए। इसके बाद पूजा कर केक काटा गया। इसके अलावा तहसीली में स्थित ज्योति भवन में भी फॉदर डेविड मैथ्यू और फॉदर सीजो द्वारा प्रार्थना व अन्य कार्यक्रम करवाए गए। इसके बाद समाजजनों से उत्सव गीत गाकर नृत्य किया। श्यामपुरा सेंट फ्रासिंस चर्च, मकरोनिया में पेन्टी गॉस्टल चर्च में भी कार्यक्रम हुए। यह जानकारी एफएम जेम्स ने दी।
सेंट पॉल ईएल चर्च : क्रिसमस ट्री के सामने मोमबत्ती जलाकर पद बोले : बच्चों व वरिष्ठ लोगों ने गुरुवार को 6 बजे क्रिस्मस ट्री के सामने मोमबत्ती जलाकर पद बोले। पास्टर टी सेमिएल, सहायक पास्टर जयंत मैथ्यू, पास्टर ईशा क्रिस्टोफर के द्वारा सभी को गिफ्ट दिए गए। शुक्रवार को सुबह 5 बजे क्रिसमस आराधना के बाद केक व कॉफी का वितरण किया जाएगा। शनिवार को दोपहर एक बजे से क्रिसमस खेलकूद प्रतियोगिता स्वीडिश मिशन स्कूल में होगी। यह जानकारी ईवाय कुमार ने दी।
चर्च ऑफ नार्थ इंडिया : आज होगी क्रिसमस आराधना : कैंट में स्थित चर्च ऑफ नार्थ इंडिया में शुक्रवार को क्रिस्मस डे पर सुबह 9.30 बजे चर्च में आराधना होगी। यहां क्रिस्मस ट्री का मंगलवार को व बुधवार को बच्चों व बड़ों ने घर-घर जाकर कैरोल गीत गाए थे। यह जानकारी एच मोजेस ने दी।
सागर. ज्योतिभवन चर्च में गीत गाती युवतियां-महिलाएं।
hin_Deva hin_Deva bho_Deva hin_Deva hin_Deva hin_Deva hin_Deva awa_Deva